
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 259
                                                            din 30 decembrie 2025
                     pentru modificarea și completarea Anexelor nr. 1, 1.1  și 1.2, precum și a anexei      

                            nr. 11 la Hotărârea Consiliului Local  Sighișoara cu nr. 105/29.05.2025 

                                privind stabilirea impozitelor şi taxelor locale pentru anul 2026

          Consiliul Local al Municipiului Sighişoara, întrunit în ședință extraordinară,
          Luând act de proiectul de hotărâre, înregistrat cu nr. 39.678/17.12.2025 şi la Consiliul Local Sighișoara cu nr. 40.005/19.12.2025, de referatul de aprobare, înregistrat cu nr. 39.682/17.12.2025, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare; 
Ţinând cont de prevederile art. 5 alin. (1) lit. a), alin. (2), art. 16 alin. (2), art. 20 alin. (1) lit. b), art. 27 şi art. 30 din Legea nr. 273/2006 privind finanţele publice locale, cu modificările şi completările ulterioare;

Ţinând cont de titlul IX din Legea nr. 227/2015 privind Codul fiscal, cu modificările și completările ulterioare; 

Având în vedere prevederile art. 2 alin. (1), art. 17 alin. (1), art. 21, art. 37 şi art. 38 alin. (1) din Legea nr. 207/2015 privind Codul de procedură fiscală, cu modificările și completările ulterioare;
Ţinând cont de prevederile Ordonanței de Urgență a Guvernului nr. 80/2013 privind taxele judiciare de timbru, cu modificările și completările ulterioare;
Având în vedere prevederile Legii nr. 239/2025 privind stabilirea unor măsuri de redresare și eficientizare a resurselor publice și pentru modificarea și completarea unor acte normative;

Văzând și prevederile Ordonanței de Urgență a Guvernului nr. 78/2025 pentru modificarea Legii nr. 239/2025 privind stabilirea unor măsuri de redresare și eficientizare a resurselor publice și pentru modificarea și completarea unor acte normative;
Văzând prevederile art. 7 alin. (13) din Legea nr. 52/2003 privind transparenţa decizională în administraţia publică, republicată, cu modificările și completările ulterioare;
           Luând în considerare prevederile art. 9 pct. 3 al Cartei europene a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997;
Având în vedere Raportul de specialitate al Serviciului Impozite, Taxe și Executare Creanțe – Direcţia Economică, înregistrat cu nr. 39.680/17.12.2025, prin care se propune și se justifică necesitatea modificării și completării Anexelor nr. 1, 1.1 și 1.2, precum și a anexei nr. 11 la Hotărârea Consiliului Local  Sighișoara cu nr. 105/29.05.2025 privind stabilirea impozitelor şi taxelor locale pentru anul 2026, în conformitate cu prevederile legale;
Având în vedere avizele favorabile ale tuturor comisiilor pe domenii de specialitate;
În baza prevederilor art. 87 alin. (3), art. 129 alin. (2) lit. b), alin. (4) lit. c), alin. (14), art. 139 alin. (1) și alin. (3) lit. c) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                                      H O T Ă R Ă Ş T E:
             Art. I. Se aprobă modificarea și completarea Anexelor nr. 1, nr. 1.1 și nr. 1.2 la Hotărârea Consiliului Local Sighișoara cu nr. 105/29.05.2025 privind stabilirea impozitelor şi taxelor locale pentru anul 2026, urmând ca nivelurile impozitelor şi taxelor locale pentru clădiri, mijloace de transport, terenuri, reclamă şi publicitate, spectacole și limitele minime şi maxime ale amenzilor pentru anul 2026, precum și scutiri de la plata impozitului/taxei pe clădiri, impozitului/taxei pe teren, impozitului pe mijloacele de transport și taxelor speciale, să fie stabilite conform anexelor nr. 1, nr. 1.1 și nr. 1.2, care fac parte integrantă din prezenta hotărâre.
           Art. II. Se aprobă modificarea Anexei nr. 11 la Hotărârea Consiliului Local Sighișoara cu nr. 105/29.05.2025 privind stabilirea impozitelor şi taxelor locale pentru anul 2026, potrivit anexei nr. 2 la prezenta hotărâre, urmând ca nivelurile taxelor locale pentru eliberarea atestatelor de producător şi a carnetelor de comercializare a produselor din sectorul agricol şi pentru furnizarea de informații din baza de date deținută de către Compartimentul Cadastru şi Administrare Terenuri Agricole şi Forestiere pentru anul 2026, să fie cele stabilite conform acesteia.

Art. III. Neplata la termenele scadente a impozitelor şi taxelor locale reglementate prin prezenta hotărâre atrage după sine calcularea de majorări de întârziere, iar pentru nerespectarea obligaţiilor impuse, se instituie sancţiuni în cuantumurile prevăzute în actele normative în vigoare.
Art. IV. Prezenta hotărâre se completează cu prevederile Legii nr. 227/2015 privind Codul fiscal, cu modificările și completările ulterioare, ale Legii nr. 207/2015 privind Codul de procedură fiscală, cu modificările și completările ulterioare, ale Legii nr. 239/2025 privind stabilirea unor măsuri de redresare și eficientizare a resurselor publice și pentru modificarea și completarea unor acte normative, precum şi cu actele normative subsecvente în vigoare.
Art. V. Cu data aplicării prevederilor prezentei hotărâri, respectiv cu data de 01.01.2026, având în vedere modificările legislative intervenite și care intră în vigoare începând cu data de 01.01.2026, anexele nr. 1.3 și nr. 1.4 la Hotărârea Consiliului Local Sighișoara cu nr. 105/29.05.2025 privind stabilirea impozitelor şi taxelor locale pentru anul 2026 își încetează valabilitatea și aplicabilitatea.
Art. VI. Celelalte prevederi ale Hotărârii Consiliului Local Sighișoara cu nr. 105/29.05.2025 privind stabilirea impozitelor şi taxelor locale pentru anul 2026 își mențin valabilitatea și aplicabilitatea.
Art. VII. Cu data aplicării prevederilor prezentei hotărâri, orice alte dispoziții contrare, incidente în speță, se abrogă. 
Art. VIII. Cu aducerea la îndeplinire a prevederilor prezentei hotărâri se încredinţează Primarul Municipiului Sighișoara, Serviciul Impozite, Taxe și Executare Creanțe – Direcţia Economică, Direcţiile/Serviciile din cadrul aparatului de specialitate al Primarului, Serviciile publice subordonate Consiliului Local. 
Art. IX. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

    Călugăr Andrei - Robert                      

                                                                                                            Contrasemnează pentru legalitate
                                    SECRETARUL GENERAL al municipiului,

                                                               Bizo Anca
(Prezenta s-a adoptat cu 16 voturi ”pentru”, 1 vot ”împotrivă” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcţia Economică;  

  1 ex. Compartimentul Buget, Contabilitate, Salarizare – Direcţia Economică;  

  2 ex. Serviciul Impozite, Taxe și Executare Creanțe – Direcţia Economică; 

  1 ex. Serviciul Monitorizare Servicii Publice, Guvernanță Corporativă;

  1 ex. Serviciul Relaţii Publice, Comunicare, Protocol și Administrativ;

  1 ex. Direcţia Arhitect Şef; 

  1 ex. Compartimentul Cadastru şi Administrare Terenuri Agricole şi Forestiere – Direcţia Arhitect Șef;

  1 ex. Serviciul Administrație Publică Locală;

  1 ex. Serviciul Public Comunitar Local de Evidenţa Persoanelor;
  1 ex. Serviciul Muzeul de Istorie.

17 ex. 

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 259/30.12.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


